༄༅། ། དགའ་ལྡན་ལྷ་བརྒྱ་མ་དང་འབྲེལ་བར་མཆོད་པ་
འབུལ་ཚུལ་གྱི་འདོན་འགྲིག་བཞུགས།
༄༅། ། ན་མོ་གུ་རུ་སུ་མ་ཏི་ཀིརྟི་ཡ། འདིར་བླ་མའི་རྣལ་འབྱོར་དགའ་ལྡན་ལྷ་བརྒྱ་མ་དང་འབྲེལ་
བར་ཡོན་ཆབ་སོགས་ཅི་འབྱོར་བའི་མཆོད་པ་ཕུལ་ཏེ་སེམས་བསྐྱེད་བྱ་ཚུལ་གྱི་ལག་ལེན་འདོན་ དོན་བསྒྲིགས་སུ་
འགོད་པ་ལ་ཁྲུས་སོགས་གཙང་སྦྲ་དང་ལྡན་པས་ཀུན་སློང་རྣམ་པར་དག་པ་གསལ་བཏབ་སྟེ། མཆོད་འབུལ་གྱི་
ལས་ལ་འཇུག་བཞིན། ན་མོ་གུ་རུ་བྷྱཿ ན་མོ་བུདྡྷ་ཡཿ ན་མོ་དྷརྨཱ་ཡཿ ན་མོ་སངྒྷ་ཡཿ ཞེས་ལན་
གསུམ་མམ་བདུན་དང་། བླ་མ་ལ་སྐྱབས་སུ་མཆིའོ། ། སངས་རྒྱས་ལ྾། ། ཆོས་ལ྾། ། དགེ་
འདུན་ལ྾། ། ཁམས་གསུམ་བླ་མ་ཆོས་ཀྱི་རྒྱལ་པོ་ཙོང་ཁ་བ་ཆེན་པོའི་ལྷ་ཚོགས་འཁོར་
དང་བཅས་པ་རྣམས་ལ་ཕྱག་འཚལ་ལོ། ། མཆོད་དོ་སྐྱབས་སུ་མཆིའོ། ། ཁྲིད་ཡིག་སོགས་ནས་
འབྱུང་བ་ལྟར་གྱི་དམིགས་པ་དང་བཅས། ། དགའ་ལྡན་ལྷ་བརྒྱའི་ཞེས་པ་ནས་གསལ་བྱེད་ཤོག ། ཅེས་
པའི་བར་དལ་བུས་བརྗོད། སྐབས་འདིར་སྤྲོ་ན། དཔལ་ལྡན་ས་གསུམ་མ། རྣམ་དག་གངས་རི་མ། གསང་བའི་
རྣམ་ཐར་སོགས་རྣམ་ཐར་གསོལ་འདེབས་ཅི་རིགས་ཀྱང་འདོན་ལ་ལོང་མེད་ཚེ་མ་བཏོན་ཀྱང་ཆོག མཆོད་པ་
ཕུལ་ཟིན་གྱི་བར་ལ་དམིགས་བརྩེ་མ་གང་འགྲོ་དལ་བུས་འདོན་ཞིང་། མཆོད་པ་བཤམས་གྲུབ་ནས། ཚེ་རབས་
ཀུན་ཏུ་རྒྱལ་བ་ཙོང་ཁ་བས། ། ཞེས་སོགས་ཚིགས་བཅད་གཅིག་བརྗོད། དེ་ནས་མྱུར་མཛད་མ་དང་། ལོང་
ཡོད་ཚེ་བརྐྱངས་བསྐུམ་མའམ། མིན་ཀྱང་། ཧཱུཾ་བླ་མ་མཆོག་དང་དཀྱིལ་འཁོར་ཞེས་སོགས་ཆོས་རྒྱལ་གྱི་
བཤགས་པ། སྟོབས་ཆེན་གཤིན་རྗེའི་རྒྱལ་པོ་ཞེས་སོགས་དང་། བླ་མ་མགོན་པོ་དབྱེར་མེད་ལ། །
ཞེས་སོགས་ལན་གསུམ། དགེ་བ་འདི་ཡིས་ཚེ་རབས་ཀུན་ཏུ་བདག ། ཅེས་པ་ནས། བླ་མ་མགོན་
185

དགའ་ལྡན་ལྷ་བརྒྱ་མ་དང་འབྲེལ་བར་མཆོད་པ་འབུལ་ཚུལ་སོགས།
པོས་གཡེལ་མེད་སྒྲུབ་གྱུར་ཅིག ། སྒྲུབ་གྲོགས་ཡོད་ཚེ་མཆོད་རོལ་དང་བཅས་མཆོད་པའི་སྤྲིན་གཟུངས་
བདུན་ནམ་ཉེར་གཅིག་སོགས་ཅི་འགྲུབ་བརྗོད། དཀོན་མཆོག་གསུམ་གྱི་བདེན་པ་དང་། ། སངས་
རྒྱས་དང་བྱང་ཆུབ་སེམས་དཔའ་ཐམས་ཅད་ཀྱི་བྱིན་གྱི་རླབས་དང་། ། ཚོགས་གཉིས་
ཡོངས་སུ་རྫོགས་པའི་མངའ་ཐང་ཆེན་པོ་དང་། ཆོས་ཀྱི་དབྱིངས་རྣམ་པར་དག་ཅིང་བསམ་
གྱིས་མི་ཁྱབ་པའི་སྟོབས་ཀྱིས་ཕྱོགས་བཅུ་ན་བཞུགས་པའི་རྒྱལ་བ་སྲས་དང་བཅས་པ་
ཐམས་ཅད་ཀྱི་སྤྱན་སྔར་བྱང་ཆུབ་སེམས་དཔའ་འཕགས་པ་ཀུན་ཏུ་བཟང་པོ་དང་། འཇམ་
པའི་དབྱངས་ལ་སོགས་པའི་རྣམ་པར་འཕྲུལ་བ་ལས་བྱུང་བའི་མཆོད་པའི་སྤྲིན་གྱི་ཕུང་
བོ་བསམ་གྱིས་མི་ཁྱབ་པ་ཟད་མི་ཤེས་པ་ནམ་མཁའ་དང་མཉམ་པ་འབྱུང་བར་གྱུར་ཅིག
གཞན་ཡང་ལྷ་དང་མི་ཡི་ཡུལ་ན་ཡོད་པའི་འདོད་པའི་ཡོན་ཏན་ལྔ་དང་བདེ་བའི་ཡོ་བྱད་
མཁོ་དགུ་བཟང་དགུ་ཕུན་སུམ་ཚོགས་པ་མ་ཚང་བ་མེད་པ་ཇི་སྙེད་ཅིག་མཆིས་པ་ཐམས་
ཅད་འབྱུང་བར་གྱུར་ཅིག སངས་རྒྱས་ཐམས་ཅད྾། ། བླ་མ་སངས་རྒྱས་བླ་མ་ཆོས྾། །
ཕུན་ཚོགས་དགེ་ལེགས྾། ། དམིགས་མེད་བརྩེ་བའི×ཙོང་ཁ་བ། ། དཔལ་ལྡན་བླ་མའི་
ཞབས་ལ་ཕྱག་འཚལ་ལོ། ། དབེན་པར་བསྟན་པ་ཡོངས་རྫོགས་སྐྱེས་བུ་གསུམ། ། རྨད་
བྱུང་གུས་རྟག་བརྩོན་པས་ཉམས་བཞེས་པས། ། བྱམས་བརྩེ་བྱང་ཆུབ་སེམས་ཀྱི་གཏེར་ཁ་
རྡོལ། ། རྒྱལ་སྲས་སེམས་དཔའ་ཆེན་པོར྾། ། བློ་བཟང་རྒྱལ་བ་གཉིས་པ་ཙོང་ཁ་བའི། །
མདོ་སྔགས་ལེགས་པར་བཤད་པའི་དགའ་སྟོན་གྱིས། ། སྙིགས་དུས་འགྲོ་བ་ཚིམ་མཛད་
དགེ་བའི་བཤེས། ། འཕྲིན་ལས་དར་ཞིང་རྒྱས་ལ྾། ། འཇམ་མགོན་བློ་བཟང་རྒྱལ་བ་
གཉིས་པ་ཡི། ། མདོ་སྔགས་བསྟན་པའི་རྒྱལ་མཚན་བཤད་སྒྲུབ་ཀྱིས། ། འཛིན་ལ་རྨད་
བྱུང་སྨོན་པའི་མཐུ་གྲུབ་པ། ། སྐལ་བཟང་རྒྱ་མཚོའི་མགོན་ལ྾། ། བློ་བཟང་རྒྱལ་བའི་
བསྟན་པའི་སྙིང་བོ་མཆོག ། འདོམས་མཛད་སྨྲ་བའི་དབང་ཕྱུག་འཁོར་ལོའི་མགོན། ། ཚུལ་
ཁྲིམས་གསུམ་སོགས་ལུང་རྟོགས་ཡོན་ཏན་གྱི། ། ཕུན་ཚོགས་དཔལ་དང་ལྡན་ལ྾། ། བློ་
བཟད་རྣམ་འདྲེན་ཀུན་དངོས་ཙོང་ཁ་པའི། ། རྨད་བྱུང་འཕྲིན་ལས་ཡོངས་ཀྱི་རབ་དང་
186

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ང༽
ཕུལ། ། ། ། དྲི་བྲལ་མདོ་རྒྱུད་བསྟན་པ དྲི་ ་རྒྱུད་བསྟན་པ་སྤེལ་བའི་གཉེན། ། སྐལ་བཟང་རྒྱ་མཚོའི་མགོན་
ལ྾། ། གང་གིས་བདག་ལ་རིག་པ་བསླབ་པ་དང་། ། མདོ་རྒྱུད་བསྟན་བཅོས་མན་ངག་
རྗེས་བསྟན་ཅིང་། ། བསླབ་པ་སྩལ་དང་དབང་བསྐུར་བྱིན་རླབས་པའི། ། དངོས་བརྒྱུད་བླ་
མ་རྣམས་ལ྾། ། ཐུགས་རྗེའི་བདག་ཉིད་རྩ་བརྒྱུད་བླ་མ་དང་། ། ཡི་དམ་ལྷ་ཚོགས་སྐྱབས་
གནས་དཀོན་མཆོག་གསུམ། ། དཔའ་བོ་མཁའ་འགྲོ་ཆོས་སྐྱོང་སྲུང་མའི་ཚོགས། ། བསླུ་
མེད་སྐྱབས་གནས་རྣམས་ལ྾། ། གསང་བ་འདུས་པ་བདེ་མཆོག་ཧེ་རུ་ཀ ། དཔལ་ཆེན་
རྡོ་རྗེ་འཇིགས་བྱེད་ལ་སོགས་པའི། ། གྲངས་མེད་རྒྱུད་སྡེ་བཞི་ཡི་འཁོར་ལོའི་ཚོགས། ། ཡི་
དམ་ལྷ་ཚོགས་རྣམས་ལ྾། ། མཚན་ལེགས་རིན་ཆེན་གསེར་བཟང་མྱ་ངན་མེད། ། ཆོས་
བསྒྲགས་མངོན་མཁྱེན་སྨན་བླ་ཤཱཀྱ་ཐུབ། ། རྒྱ་ཆེན་སྨོན་ལམ་ཡོངས་སུ་རྫོགས་པ་ཡི། ། བདེ་
བར་གཤེགས་པ་བརྒྱད་ལ྾། ། མཐུན་པའི་དགེ་ཚོགས་སྨོན་ལམ་རྨད་བྱུང་ཞིང་། ། སྤྱད་
པ་སྤྱོད་ཚེ་ན་ཡང་མཆེད་གྱུར་ལ། ། བསྐལ་བཟང་གཅིག་ལ་མཛད་པ་མཐར་ཕྱིན་པའི། །
རྫོགས་པའི་སངས་རྒྱས་སྟོང་ལ་྾། ། མགོན་པོ་ཐུགས་རྗེ྾། ། ཚོགས་མཆོག་དགེ་འདུན་
ལ་ཕྱག་འཚལ། ། ཕྱག་བྱར་འོས་པ྾། ། མཆོག་ཏུ་དད་པས་ཕྱག་འཚལ་ལོ། ། འདི་རང་གི་རྩ་
བའི་བླ་མ་ནས་བརྒྱུད་པའི་མཆོད་པའི་ཕྱག་བཞེས་ལྟར་གྱི་ཕྱག་འཚལ་གྱི་ཚིགས་བཅད་བཀོད་པ་ཡིན་ལ། རང་
གང་མོས་ཀྱི་བླ་མའི་གསོལ་འདེབས་གཞན་བཅུག་ཀྱང་ཆོག དེ་ནས་ཇི་སྙེད་སུ་དག་ཅེས་པ་ནས་ཆེན་པོར་བསྔོ། །
མཎྜལ་རྒྱས་པའམ། བསྡུ་ན་ས་གཞི་མ་དང་བདག་གཞན་མ་སོགས། ཨི་དཾ་གུ་རུ་སོགས་བརྗོད། དོན་ཆེན་པོ་
གསུམ་གྱི་གསོལ་འདེབས་ལམ་ཁྲིད་སོགས་ནས་འབྱུང་བ་ལྟར་རམ། ཡང་ན། སྐྱབས་གནས་ཀུན་འདུས་
ཆོས་ཀྱི་རྒྱལ་པོ་ཙོང་ཁ་བ་ཆེན་པོ་ལ་གསོལ་བ་འདེབས་སོ། ། བདག་གི་བློ་ཆོས་སུ་འགྲོ་
བར་བྱིན་གྱིས་བརླབ་ཏུ་གསོལ། ། ཆོས་ལམ་དུ་འགྲོ་བར྾། ། ལམ་ལ་བར་ཆད་མི་འབྱུང་
བར྾། ། དགེ་བའི་བཤེས་གཉེན་སངས་རྒྱས་དངོས་སུ་མཐོང་བའི་དད་པ་དང་། ། ངེས་
འབྱུང་གི་བསམ་པ་བཅོས་མ་མ་ཡིན་པས་ཀུན་ནས་བསླངས་པའི་བྱམས་སྙིང་རྗེ་བྱང་ཆུབ་
ཀྱི་སེམས་མྱུར་དུ་རྒྱུད་ལ་སྐྱེ་བར྾། ། ཟབ་མོའི་སྟོང་པ་ཉིད་ཀྱི་ལྟ་བ་རྣམ་པར་དག་པ་མྱུར་
187

དགའ་ལྡན་ལྷ་བརྒྱ་མ་དང་འབྲེལ་བར་མཆོད་པ་འབུལ་ཚུལ་སོགས།
དུ་རྒྱུད་ལ་སྐྱེ་བར྾། ། ལམ་རིམ་པ་གཉིས་ཀྱི་རྣལ་འབྱོར་ཟབ་མོ་མྱུར་དུ་རྒྱུད་ལ་སྐྱེ་བར་
བྱིན་གྱིས་བརླབ་ཏུ་གསོལ། ། སྨོན་འཇུག་གི་སེམས་བསྐྱེད་ལེན་པའི་དམིགས་རྣམ་གསལ་བ་དང་བཅས།
སངས་རྒྱས་བྱང་ཆུབ་སེམས་དཔའ་ཀུན། ། བདག་ལ་དགོངས་པར་མཛད་དུ་གསོལ། ། ཇི་
ལྟར་སྔོན་གྱི་བདེ་གཤེགས་ཀྱིས། ། བྱང་ཆུབ་ཐུགས་ནི་བསྐྱེད་པ་དང་། ། བྱང་ཆུབ་སེམས་
དཔའི་བསླབ་པ་ལ། ། དེ་དག་རིམ་བཞིན་གནས་པ་ལྟར། ། བདག་ཀྱང་འགྲོ་ལ་ཕན་དོན་
དུ། ། བྱང་ཆུབ་སེམས་ནི་བསྐྱེད་པ་དང་། ། བྱང་ཆུབ་སེམས་དཔའི་བསླབ་པ་ལ། ། རིམ་
པ་བཞིན་དུ་བསླབ་པར་བགྱི། ། ཞེས་ལན་གསུམ་བརྗོད་མཐར་སྡོམ་པ་ཐོབ་པའམ་སོར་ཆུད་པར་བསམ།
དེ་ནས་སེམས་བསྐྱེད་ཀྱི་ཕན་ཡོན་དྲན་པའི་སྒོ་ནས་སྤྲོ་བ་བསྐྱེད་པའི་ཚིག དེང་དུས་བདག་ཚེ་འབྲས་
བུ་ཡོད། ། མི་ཡི་སྲིད་པ་ལེགས་པར་ཐོབ། ། དེ་རིང་སངས་རྒྱས་རིགས་སུ་སྐྱེས། ། སངས་
རྒྱས་སྲས་སུ་ད་གྱུར་ཏོ། ། ད་ནི་བདག་གིས་ཅི་ནས་ཀྱང་། ། རིགས་དང་མཐུན་པའི་ལས་
བརྩམས་ཏེ། ། སྐྱོན་མེད་བཙུན་པའི་རིགས་འདི་ལ། ། རྙོག་པར་མི་འགྱུར་དེ་ལྟར་བྱ། །
བདག་གིས་དེ་རིང་སྐྱོབ་པ་ཐམས་ཅད་ཀྱི། ། སྤྱན་སྔར་འགྲོ་བ་བདེ་གཤེགས་ཉིད་དང་ནི། །
བར་དུ་བདེ་ལ་མགྲོན་དུ་བོས་ཟིན་གྱིས། ། ལྷ་དང་ལྷ་མིན་ལ་སོགས་དགའ་བར་གྱིས། །
ཞེས་དང་། བྱང་ཆུབ་སེམས་མཆོག་རིན་པོ་ཆེ། ། ཞེས་སོགས་དང་། སྟོང་ཉིད་ལྟ་བ་རིན་པོ་ཆེ། །
ཞེས་སོགས་དང་། ཁྲིམས་ཀྱི་ཚུལ་ཁྲིམས་སྐྱོན་མེད་ཅིང་། ། ཞེས་སོགས་དང་། འཇམ་དཔལ་དཔའ་
བོ་ཞེས་སོགས་ཤློོ་ཀ་གཉིས་བརྗོད། བྱིན་རླབས་དང་དངོས་གྲུབ་ཞུ་བའི་བསམ་པས། ཡོན་ཆབ་སོགས་དལ་བུས་
གཤེགས་བཞིན་ཡོན་ཏན་གཞིར་གྱུར་མ་དང་ལམ་རིམ་སྨོན་ལམ་འདོན་ཞིང་། སྤྲོ་ན་དགེ་ལྡན་བསྟན་འབར་
མ་སོགས་གང་མོས་ཀྱི་བསྔོ་སྨོན་གཞན་ཡང་བརྗོད་དེ་བསག་སྦྱང་ལས་བྱུང་བའི་དགེ་རྩ་རྣམས་ཆུད་མི་ཟ་བའི་
གཏེར་དུ་བསྒྲུབ་པར་བྱའོ། ། ཞེས་དགའ་ལྡན་ལྷ་བརྒྱ་མ་དང་འབྲེལ་བར་མཆོད་པ་བྱ་ཚུལ་གྱི་ལག་ལེན་མདོར་
བསྡུས་འདི་ནི། དོན་གཉེར་ཅན་འགའ་ཞིག་ནས་བསྐུལ་བར་བརྟེན་མང་བོ་ལ་ཕན་ཆེ་བར་མཐོང་སྟེ། ༧ རོང་
ཆེན་སྤྲུལ་མིང་བ་བློ་བཟང་འཕྲིན་ལས་ཀྱིས་སྦྱར་བ་ཛ་ཡནྟུ།
188

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ང༽